Грокипедија

Grokipedia е семрежна енциклопедија создадена од вештачка интелигенција, развиена од xAI, компанија за вештачка интелигенција основана од Илон Маск, која била лансирана на 27 октомври 2025 година.   Според состојбата од 28 октомври 2025 година, страницата имала околу 900.000 статии создадени од вештачка интелигенција.  Според состојбата од 28 октомври 2025, енциклопедијата е достапна само на англиски јазик.

 Опис 
Записите се создаваат и уредуваат според јазичниот модел на Грок . Conger, Kate (October 27, 2025). "Elon Musk Challenges Wikipedia With His Own A.I. Encyclopedia". The New York Times. Многу статии се изведени од статии на Википедија на англиски јазик, а за некои е забележано дека се копирани речиси дословно.   Статиите укажуваат дека тие биле подложени на проверка на факти според моделот Грок.  Маск ја позиционираше Грокипедија како алтернатива на Википедија, како би ја „исчистил од пропагандата“. 

 Прием 
Приемот на Грокипедија по нејзиното пуштање бил мешан, при што некои набљудувачи ја довеле во прашање нејзината неутралност поради потенцијалот на вештачката интелигенција да ги одразува пристрасностите на креаторите .   Критичарите ги истакнаа записите што промовираат крајно десничарски перспективи или ги фаворизираат гледиштата на Маск.  NBC News забележал дека записот во Грокипедија за Маск не го споменува гестот со рака што го направил во јануари 2025 година, што многумина го сметаат за нацистички поздрав, додека статијата на Википедија го прави тоа.  Исто така, енциклопедијата добила критики за целосно потпирање на вештачката интелигенција. Форбс забележал „додека семрежната енциклопедијата со ресурси од масите користи човечки автори и уредници, алтернативата на Маск е целосно составена од статии генерирани и „проверени со факти“ од Grok на xAI“. Понатаму тие критикуваа „некои статии на Grokipedia, како што се оние за PlayStation 5, производителот на автомобили Lamborghini и производителот на чипови AMD, се чини дека се речиси идентични копии на соодветните записи на Википедија“. 

Забележано е дека дел од содржината е манипулиран за да се усогласи со личните ставови на Маск за теми како што се родовата транзиција и поранешниот извршен директор на Твитер , Параг Агравал .   

Портпаролот на Фондацијата Викимедија коментирал дека „„Знаењето на Википедија е – и секогаш ќе биде – човечко… Ова знаење создадено од човекот е она на што се потпираат компаниите за вештачка интелигенција за да генерираат содржина; дури и на Грокипедија ѝ е потребна Википедија за да постои.“ 

 Поврзано 
 Критика на Википедија
 Конзервапедија

 Наводи 

 Надворешни врски 
 grokipedia.com

Категорија:Енциклопедии
Категорија:Семрежни енциклопедии